Э.Фәттахов: “1 сентябрьгә кадәр һәр бала дәреслек алырга тиеш”

	ТР мәгариф һәм фән министры Энгель Фәттахов дәреслекләр чыгаручы федераль һәм республика нәшриятлары вәкилләре белән киңәйтелгән киңәшмә үткәрде.	 Киңәшмәдә мәгариф идарәсе муниципаль органнар җитәкчеләре һәм Казан, Чаллы мәгълүмат-методика үзәге җитәкчеләре катнашты. Республика дәреслекләр алырга акча бүлеп бирүгә карамастан, уку елы башында мәктәп директорларыннан һәм укытучылардан канәгатьсезлек белдерелде, ата-аналар дәреслекләр сатып алу белән бәйле рәвештә акча җыялар дип белдерде. Энгель Фәттахов быел бу проблема хәл ителәчәк, дип ассызыклады. “1 сентябрьдә һәр бала кирәкле дәреслекне алырга тиеш. Мәктәптә гамәлгә куелган программаларга туры килми торган дәреслекләр булмаска тиеш. 15 мартка кадәр сез тагын дәреслекләр исемлеген карап чыгарга һәм заказ биргәндә исәпкә алырга тиеш”, - дип ассызыклады министр. Энгель Фәттахов китап нәшер итүчеләргә дәреслекләр белән вакытында, ягъни 1 августка кадәр тәэмин итәргә кирәк дип мөрәҗәгать итте. “Бернинди арадашчы да кирәкми! Без бары тик нәшриятлар белән турыдан-туры эшләячәкбез. Дәреслекләр сезнең тарафтан муниципалитетларга китерелә, аларны мәктәп директорлары, район мәгариф бүлеге җитәкчеләре кабул итә, актларга имза куя һәм бары тик шул документлар нигезендә түләүләр башкарылачак”, - дип белдерде Энгель Фәттахов. Министр үз чыгышында “Просвещение” нәшриятына быел VII-IX сыйныфлар өчен оператив рәвештә өстәмә дәресләр әзерләгән өчен рәхмәтт белдерде. “Аңлавыгыз һәм сизелерлек ташламалар өчен рәхмәт”, - дип билгеләп үтте ул. Шулай итеп, 20 мартка кадәр дәреслекләр алу буенча килешүләр төзелергә тиеш, ә 15 майдан аларны Татарстан мәгариф учреждениеләренә китерә башлаячаклар, дип хәбәр ителә ТР Мәгариф һәм фән министрлыгы сайтында. 

Татар-информ

	№   | 02.03.2013	


